Ehdotus: neuvoston päätös vuoden 2007 kansainvälisen kahvisopimuksen allekirjoittamista ja tekemistä Euroopan yhteisön puolesta koskevan neuvoston päätösehdotuksen muuttamisesta /* KOM/2008/0244 lopull. */





[pic] | EUROOPAN YHTEISÖJEN KOMISSIO | Bryssel 5.5.2008 KOM(2008) 244 lopullinen Ehdotus: NEUVOSTON PÄÄTÖS vuoden 2007 kansainvälisen kahvisopimuksen allekirjoittamista ja tekemistä Euroopan yhteisön puolesta koskevan neuvoston päätösehdotuksen muuttamisesta (komission esittämä) PERUSTELUT Komissio esitti 27 päivänä maaliskuuta 2008 ehdotuksen päätökseksi vuoden 2007 kansainvälisen kahvisopimuksen allekirjoittamisesta ja tekemisestä Euroopan yhteisön puolesta. Kyseisen komission asiakirjan viitenumero on KOM(2008) 157 lopullinen, ja komissio on toimittanut sen neuvoston hyväksyttäväksi. On kuitenkin huomattava, että vuoden 2007 kansainvälisen kahvisopimuksen 40 artiklan 4 kohta sisältää erityismääräyksiä, jotka koskevat Euroopan yhteisön asemaa ja tallettajalle toimitettavaa selitystä, jossa vahvistetaan EY:n yksinomainen toimivalta. Koska kyseinen toimivaltaa koskeva selitys ei sisältynyt jo hyväksyttyyn ehdotukseen, vaikuttaa tarpeelliselta täydentää kyseistä ehdotusta, jotta neuvosto voi päättää sopimuksen koko allekirjoitus- ja tekoprosessista Euroopan yhteisön puolesta. Tämän ehdotuksen tarkoituksena on siis muuttaa ensimmäisessä menettelyssä käsiteltyyn asiakirjaan KOM(2008) 157 sisältyvää päätösehdotusta sopimuksen 40 artiklan 4 kohdan mukaisen toimivaltaa koskevan selityksen liittämiseksi ehdotukseen ja 2 artiklan sanamuodon muuttamiseksi sen seurauksena. Koska jo hyväksytyssä toisinnon 1 artiklassa ei mainittu kansainvälisen kahvisopimuksen allekirjoittamista, myös tämä viittaus on lisätty. Virallinen allekirjoitustilaisuus on tarkoitus pitää Lontoossa 19. toukokuuta 2008. Olisikin erittäin toivottavaa, että yhteisö voisi allekirjoittaa ja tallettaa hyväksymiskirjan sekä toimivaltaa koskevan selityksen tänä samana päivänä. Tästä syystä pyydetään, että tähän ehdotukseen sovelletaan nopeutettua menettelyä, jotta neuvosto ehtii tehdä päätöksen ennen kyseistä ajankohtaa. Ehdotus: NEUVOSTON PÄÄTÖS vuoden 2007 kansainvälisen kahvisopimuksen allekirjoittamista ja tekemistä Euroopan yhteisön puolesta koskevan neuvoston päätösehdotuksen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan kanssa, ottaa huomioon komission ehdotuksen, sekä katsoo seuraavaa: (1) Vuoden 2007 kansainvälisen kahvisopimuksen 40 artiklan 4 kohdassa määrätään tallettajalle toimitettavasta Euroopan yhteisön selityksestä, jossa vahvistetaan tämän yksinomainen toimivalta sopimuksen soveltamisalaan kuuluvissa asioissa. (2) Asiakirjaan KOM(2008) 157 lopullinen sisältyvässä ehdotuksessa neuvostolle ehdotettiin vuoden 2007 kansainvälisen kahvisopimuksen hyväksymistä, mutta sen liitteenä ei ollut kyseistä selitystä. (3) Vaikuttaa siis tarpeelliselta muuttaa asiakirjaan KOM(2008) 157 lopullinen sisältyvää ehdotusta, jotta siihen voidaan sisällyttää kyseinen selitys ja tehdä joitakin pieniä muutoksia. (4) Tämän lisäyksen avulla Euroopan yhteisö voisi viimeistellä vuoden 2007 kansainvälisen kahvisopimuksen allekirjoitus- ja tekoprosessin mahdollisimman nopeasti, ON PÄÄTTÄNYT SEURAAVAA: 1 artikla Muutetaan asiakirjaan KOM(2008) 157 lopullinen sisältyvän ehdotuksen 1 artikla seuraavasti: ”Vuoden 2007 kansainvälinen kahvisopimus allekirjoitetaan ja hyväksytään Euroopan yhteisön puolesta. Sopimuksen teksti on tämän päätöksen liitteenä.” 2 artikla Muutetaan asiakirjaan KOM(2008) 157 lopullinen sisältyvän ehdotuksen 2 artikla seuraavasti: ”Neuvoston puheenjohtaja valtuutetaan nimeämään viimeistään 31 päivänä elokuuta 2008 henkilö, jolla on valtuudet allekirjoittaa sopimus ja tallettaa yhteisön puolesta hyväksymiskirja ja sopimuksen 40 artiklan mukainen toimivaltaa koskeva selitys, joka on tämän päätöksen liitteenä.” Tehty Brysselissä Neuvoston puolesta Puheenjohtaja LIITE VUODEN 2007 KANSAINVÄLISEN KAHVISOPIMUKSEN 40 ARTIKLAN 4 KOHDAN MUKAINEN EUROOPAN YHTEISÖN SELITYS Tässä selityksessä ilmoitetaan vuoden 2007 kansainvälisen kahvisopimuksen 40 artiklan 4 kohdan mukaisesti, mitä toimivaltaa jäsenvaltiot ovat siirtäneet Euroopan yhteisölle sopimuksen soveltamisalaan kuuluvissa asioissa. Euroopan yhteisö ilmoittaa, että Euroopan yhteisön perustamissopimuksen mukaisesti Euroopan yhteisöllä on sopimuksen soveltamisalaan kuuluvissa asioissa yksinomainen toimivalta yhteisen kauppapolitiikan nojalla, ja tämän vuoksi jäsenvaltiot eivät ratifioi sopimusta.